Як заявіў у сваім непрацяглым выступе Анатоль Лябедзька, у Беларусі няма выбараў, але ёсць палітычныя зняволеныя. “Хто такі палітзняволены? Гэта чалавек, які кажа, што ў краіне павінна быць незалежная судовая сістэма, а не тэлефоннае права. Які кажа, што на дзяржаўным тэлебачанні і радыё мусяць быць розныя пункты гледжання, а не адзін твар і адныя вусы 24 гадзіны на суткі. Які хоча, каб лічылі кожны ваш голас, каб у нас нарэшце прайшлі свабодныя і сумленныя выбарчы, якіх мы не маем ужо больш за дваццаць гадоў”, — адзначыў лідар АГП.